**Likumprojekta “Grozījums Patvēruma likumā”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums**  |
| Mērķis, risinājums un projekta spēkā stāšanās laiks  | Kopsavilkums nav aizpildāms saskaņā ar Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība 5.1 punktu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Iekšlietu ministrijas iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Tiesību akta projekts izstrādāts, lai pilnveidotu kārtību, kādā patvēruma meklētajam patvēruma procedūras laikā tiek nodrošināta Patvēruma likumā paredzēto tiesību izpilde, kas izriet no Eiropas Parlamenta un Padomes 2013.gada 26.jūnija direktīvas 2013/33/ES, ar ko nosaka standartus starptautiskās aizsardzības pieteikuma iesniedzēju uzņemšanai (turpmāk – Direktīva 2013/33/ES). Šobrīd atbilstoši Patvēruma likumā noteiktajam Valsts robežsardze patvēruma meklētājam izsniedz patvēruma meklētāja personas dokumentu, kas apliecina viņa statusu un dod tiesības uzturēties Latvijas Republikas teritorijā patvēruma procedūras laikā, proti laikā no iesnieguma par bēgļa vai alternatīvo statusu piešķiršanu Latvijas Republikā (turpmāk – iesniegums) iesniegšanas brīža līdz brīdim, kad noslēdzies administratīvais process par iesniegumu. Atbilstoši Direktīvā 2013/33/ES noteiktajam un Ministru kabineta 2016.gada 12.jūlija noteikumos Nr.458 “Noteikumi par patvēruma meklētāja personas dokumentu un tā izsniegšanas kārtību” (turpmāk - Noteikumi Nr.458) paredzētajam Valsts robežsardze patvēruma meklētājam izsniedz patvēruma meklētāja personas dokumentu triju dienu laikā no iesnieguma saņemšanas brīža. Ja patvēruma meklētājs vēlas būt nodarbināts un ir izpildījies Imigrācijas likuma 9.panta piektās daļas 23.punktā noteiktais - patvēruma meklētājs ir saņēmis patvēruma meklētāja personas dokumentu un nav saņēmis Pārvaldes lēmumu par bēgļa vai alternatīvā statusa piešķiršanu vai atteikumu to piešķirt sešu mēnešu laikā pēc tam, kad iesniegts iesniegums par bēgļa vai alternatīvā statusa piešķiršanu, un tas nav noticis viņa vainas dēļ, patvēruma meklētājam ir tiesības uz nodarbinātību bez ierobežojuma. Tiesības uz nodarbinātību saglabājas līdz brīdim, kad stājies spēkā un kļuvis neapstrīdams galīgais lēmums par bēgļa vai alternatīvā statusa piešķiršanu vai atteikumu to piešķirt. Lai realizētu savas tiesības uz nodarbinātību, patvēruma meklētājs vēršas Valsts robežsardzē, lai atkārtoti saņemtu patvēruma meklētāja personas dokumentu, kurā ietverta norāde “Tiesības strādāt bez darba atļaujas”. Pašlaik, patvēruma meklētājiem netiek piešķirts personas kods un minētās personas nav Iedzīvotāju reģistra likuma subjekti. Lai nodrošinātu patvēruma meklētājiem Patvēruma likumā noteiktās tiesības uz veselības un izglītības pakalpojumu saņemšanu, ir izveidota īpaša kārtība, un minēto personu datu apstrāde veselības un izglītības informācijas sistēmās ir neefektīva un apgrūtināta. Arī gadījumā, ja patvēruma meklētājs vēlas būt nodarbināts, viņš saskaras ar problēmām, lai noslēgtu darba līgumu, varētu tikt reģistrēts kā nodokļu maksātājs, kā arī lai atvērtu bankas kontu darba samaksas pārskaitīšanai.Lai pilnveidotu kārtību, kādā patvēruma meklētājam patvēruma procedūras laikā tiek nodrošināta viņa tiesību realizācija, paredzēts, ka papildus Iedzīvotāju reģistra likuma subjektiem Fizisko personu reģistra likumā tiks iekļautas ziņas par ārzemniekiem, kuriem ir tiesiska saikne ar Latviju, uz kuras pamata būs radušās savstarpējas tiesības un pienākumi nekustamā īpašuma, komercdarbības, veselības, nodokļu, pabalstu, patvēruma un izglītības jomā. Fizisko personu reģistra likuma mērķis ir nodrošināt personas viennozīmīgu identifikāciju valsts informācijas sistēmās – Fizisko personu reģistrs, Vienotās veselības nozares elektroniskās informācijas sistēma, Valsts izglītības informācijas sistēma, Nodarbinātības valsts aģentūras informācijas sistēma. Lai nodrošinātu, ka informācija par minētajām personām, kas attiecīgi saņem kādas iestādes pakalpojumus, automātiski tiek iekļauta informācijas sistēmās (piemēram, Vienotās veselības nozares elektroniskās informācijas sistēma un Valsts izglītības informācijas sistēma), Fizisko personu reģistrā tiks iekļautas ziņas, t.sk. personas kods, arī par patvēruma meklētājiem. Paredzēts, ka informāciju par patvēruma meklētājiem Fizisko personu reģistrā, izmantojot saskarni ar Vienotās migrācijas informācijas sistēmas apakšsistēmu - Patvēruma meklētāju reģistru, iekļaus Valsts robežsardze brīdī, kad tiek reģistrēts personas iesniegts iesniegums. Valsts robežsardze turpinās izsniegt patvēruma meklētājam patvēruma meklētāja personas dokumentu, kurā līdztekus citai informācijai būs norādīts arī personas kods. Patvēruma meklētāja personas dokuments tāpat kā šobrīd apliecinās patvēruma meklētāja statusu un viņa tiesības uzturēties Latvijas Republikas teritorijā patvēruma procedūras laikā. Iekļaujot ziņas par patvēruma meklētājiem Fizisko personu reģistrā, tiks nodrošināta patvēruma meklētājiem paredzēto tiesību efektīvāka nodrošināšana, jo iesaistītajām iestādēm būs centralizēta piekļuve personas datiem. Tādejādi kopumā tiks samazināts administratīvais slogs, jo vienas iestādes - iekļautie un aktualizētie dati uzreiz būs pieejami visām iestādēm, kā rezultātā ārzemnieka apkalpošana nākamajā iestādē būs ātrāka. Ņemot vērā iepriekš minēto, paredzēta iespēja, ka atbilstoši sagatavotajiem grozījumiem Personu apliecinošu dokumentu likumā, grozot 5.panta pirmo daļu, tiks precizēti Latvijā izsniegto personu apliecību veidi, un patvēruma meklētājs tāpat kā ikviens trešās valsts pilsonis, par kuru ir iekļautas ziņas Fizisko personu reģistrā, varēs saņemt ārzemnieka personas apliecību, ja to vēlēsies. Ārzemnieka personas apliecību izsniegšanu nodrošinās Pilsonības un migrācijas lietu pārvalde (turpmāk – Pārvalde). Sagatavojot grozījumus Ministru kabineta 2012.gada 21.februārā noteikumos Nr.133 “Noteikumi par valsts nodevu par personu apliecinošu dokumentu izsniegšanu”, paredzēts noteikt, ka patvēruma meklētājs ir atbrīvojams no valsts nodevas maksājuma.Likumprojektā ietverti nosacījumi, kas pārņem Direktīvas 2013/33/ES 6.panta 2.punktā paredzēto attiecībā uz gadījumiem, kad patvēruma meklētāja personas dokumentu un ārzemnieka personas apliecību patvēruma meklētājam neizsniedz, un pašlaik daļēji ir iekļauti Ministru kabineta Noteikumos Nr.458. Likumprojekta 8.panta trešā daļa paredz, ka patvēruma meklētāja personas dokumentu un ārzemnieka personas apliecību neizsniedz, ja patvēruma meklētājs ir aizturēts, kā arī līdz brīdim, kad pieņemts lēmums par viņa iesnieguma pieņemšanu izskatīšanai, ja iesniegums iesniegts robežšķērsošanas vietā vai robežšķērsošanas tranzīta zonā, proti līdz brīdim, kad iesniegums tiek pieņemts izskatīšanai un patvēruma meklētājam ir tiesības uzturēties Latvijas Republikas teritorijā līdz brīdim, kad stājies spēkā galīgais lēmums. Lai atvieglotu patvēruma meklētāja piekļuvi darba tirgum – iespēju noslēgt darba līgumu, reģistrēties kā nodokļu maksātajam, atvērt bankas kontu samaksas saņemšanai, ja patvēruma meklētājs vēlēsies būt nodarbināts un Pārvalde konstatēs, ka ir iestājušies Imigrācijas likumā minētie nosacījumi, lai patvēruma meklētājam piešķirtu tiesības uz nodarbinātību bez ierobežojuma, Pārvalde viņam izsniegs ārzemnieka personas apliecību, kura, atšķirībā no patvēruma meklētāja personas dokumenta, ietvers paaugstinātas drošības elementus. Minētajā dokumentā tiks ietverts ieraksts par tiesībām uz nodarbinātību, un patvēruma meklētājam nevajadzēs atkārtoti vērsties Valsts robežsardzē, lai saņemtu patvēruma meklētāja personas dokumentu. Vienlaikus likumprojekta 8.panta piektā daļa paredz saglābāt šobrīd Patvēruma likuma 8.panta pirmajā daļā ietverto - Patvēruma meklētājs personu apliecinošus un ceļošanas dokumentus nodod Valsts robežsardzei līdz brīdim, kad stājies spēkā galīgais lēmums, izņemot gadījumu, kad patvēruma meklētājam ir cits likumīgs pamats uzturēties Latvijas Republikā.  |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Pilsonības un migrācijas lietu pārvalde |
| 4. | Cita informācija | Nav |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Laikā no 1998.gada līdz 2020.gada 31.decembrim patvēruma iesniegumus iesniegušas 3014 personas. Laikā no 2016. līdz 2020.gadam vidējais patvēruma meklētāju skaits viena gada laikā bija 250 personas. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs Valsts robežsardzei, kas ir atbildīga par patvēruma meklētāja personas dokumenta izsniegšanu saglabājas nemainīgs, savukārt Pilsonības un migrācijas lietu pārvaldei administratīvais slogs pieaugs, jo būs jānodrošina ārzemnieka personas apliecības izsniegšana patvēruma meklētājiem, kuri to vēlēsies, t.sk. tiem, kuri vēlēsies būt nodarbināti. Vienlaikus katrai institūcijai, kura ir iesaistīta patvēruma meklētāja tiesību nodrošināšanā, nebūs nepieciešams veikt savu personu uzskaiti, jo tā būs vienota un tiks nodrošināta efektīva informācijas aktualizācija un aprite.  |
| 3. | Administratīvo izmaksu monetārs novērtējums | Ņemot vērā vidējo patvēruma meklētāju skaitu valstī pēdējo piecu gadu laikā, paredzams, ka katru gadu Pilsonības un migrācijas lietu pārvalde patvēruma meklētājiem varētu izsniegs 100 ārzemnieka personas apliecības. Administratīvo izmaksu aprēķins: C (elektroniska iesnieguma ārzemnieka personas apliecības saņemšanai noformēšana, t.sk. informācijas pārbaude informācijas sistēmās) = (atalgojums 4,60 euro/h x 0,5h) x (100 patvēruma meklētāji x 1 iesniegums ārzemnieka personas apliecības saņemšanai noformēšana) = 230 euro). Administratīvās izmaksas ārzemniekam: C (ierašanās Pārvaldē iesnieguma ārzemnieka personas apliecības saņemšanai iesniegšanai) = (atalgojums 4,47 euro/h x 3h) x (100 patvēruma meklētāji x 1 procedūra) = 1341 euro).Administratīvās izmaksas kopā: 1571 euro. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |
|  |
| **IV. Tiesību akta projekta ietekme uz spēkā esošo tiesību normu sistēmu** |
| Saistītie tiesību aktu projekti | Likumprojekts “Grozījumi fizisko personu reģistra likumā”. Tiesību akta projektā paredzēts Fizisko personu reģistra likumā iekļaut ziņas par patvēruma meklētājiem, norādot statusu “aktīvs”, un izsniegt minētajām personām ārzemnieka personas apliecību, ja viņas izteiks tādu vēlēšanos.Likumprojekts “Grozījumi Personu apliecinošu dokumentu likumā’. Tiesību akta projektā paredzēts papildināt Personu apliecinošu dokumentu likuma 5.panta pirmo daļu ar 6.punktu, ieviešot jaunu eID kartes tipu – ārzemnieka personas apliecība. Ministru kabineta 2013.gada 12.jūlija noteikumi Nr.458 “Noteikumi par patvēruma meklētāja personas dokumentu un tā izsniegšanas kārtību” zaudēs spēku. Ņemot vērā paredzamo izmaiņu apjomu, lai nodrošinātu Ministru kabineta noteikumos ietvertā tiesiskā regulējuma atbilstību Patvēruma likumā noteiktajam pēc likumprojekta “Grozījums Patvēruma likumā” spēkā stāšanās, tiks sagatavoti jauni Ministru kabineta noteikumi atbilstoši likumprojekta 8.panta otrajā daļā ietvertajam pilnvarojumam.  |
| Atbildīgā institūcija | Iekšlietu ministrija. |
| Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2013.gada 26.jūnija direktīvas 2013/33/ES, ar ko nosaka standartus starptautiskās aizsardzības pieteikuma iesniedzēju uzņemšanai. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2013.gada 26.jūnija direktīvas 2013/33/ES, ar ko nosaka standartus starptautiskās aizsardzības pieteikuma iesniedzēju uzņemšanai |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 6.panta 1.punkts | 8.panta pirmā un otrā daļa | Pārņemts pilnībā  | Projekts nesatur stingrākas prasības nekā attiecīgais ES tiesību akts. |
| 6.panta 2.punkts | 8.panta trešā daļa | Pārņemts pilnībā  | Projekts nesatur stingrākas prasības nekā attiecīgais ES tiesību akts. |
| 6.panta 3.punkts | 8.panta pirmā daļa | Pārņemts pilnībā | Projekts nesatur stingrākas prasības nekā attiecīgais ES tiesību akts. |
| 6.pants 4.punkts | 8.panta pirmā daļa | Pārņemts pilnībā | Projekts nesatur stingrākas prasības nekā attiecīgais ES tiesību akts. |
| 6.pants 5.punkts |  | Kā izvēles nosacījums nav pārņemts  |  |
| 6.pants 6.punkts | 8.panta pirmā, otrā, un ceturtā daļa | Pārņemts pilnībā  |  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | 6.panta 2.punktā paredzētā rīcības brīvība – neizsniegt patvēruma meklētājam patvēruma meklētāja personas dokumentu un ārzemnieka personas apliecību, ja viņš ir aizturēts, kā arī līdz brīdim, kad noslēdzies administratīvais process par viņa iesnieguma pieņemšanu izskatīšanai, ja iesniegums iesniegts robežšķērsošanas vietā vai robežšķērsošanas tranzīta zonā, izmantota, iepriekšminēto regulējumu iekļaujot likumprojekta 8.panta trešajā daļā, jo tiesību normā ietvertais nosacījums atbilst Latvijas Republikas patvēruma meklētāju uzņemšanas sistēmas pamatprincipiem un noteiktajai procedūrai. 6.panta 2.punkta otrajā teikumā paredzētā rīcības brīvība – īpašos gadījumos izsniegt pieteikuma iesniedzējam cita veida liecības, kas ir līdzvērtīgas 6.panta 1.punktā noteiktajam dokumentam, nav izmantota, jo tiesību normā ietvertais nosacījums neatbilst Latvijas Republikas patvēruma meklētāju uzņemšanas sistēmas pamatprincipiem un noteiktajai procedūrai.6.panta 5.punktā paredzētā rīcības brīvība – izsniegt pieteikuma iesniedzējam ceļošanas dokumentu, ja radušies nopietni humāni iemesli, kuru dēļ viņiem nepieciešams būt citā valstī, nav izmantota, jo tiesību normā ietvertais nosacījums neatbilst Latvijas Republikas patvēruma meklētāju uzņemšanas sistēmas pamatprincipiem, t.sk., lai novērstu patvēruma procedūras ļaunprātīgas izmantošanas riskus un personu otrreizējo kustību.  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Eiropas Parlamenta un Padomes 2013.gada 26.jūnija direktīvas 2013/33/ES, ar ko nosaka standartus starptautiskās aizsardzības pieteikuma iesniedzēju uzņemšanai, 6.panta 1. un 6.punktā paredzētie nosacījumi saistībā ar patvēruma meklētājam izsniedzamo patvēruma meklētāja personas dokumentu tiks ietverti Ministru kabineta noteikumos par patvēruma meklētāja personas dokumenta formu un izsniegšanas kārtību, saskaņā ar likumprojekta 8.panta otrajā daļā noteikto, savukārt direktīvas 6.panta 3.punkts pārņemts ar Personu apliecinošu dokumentu likuma 4.panta pirmo daļu, kā ar likumprojekta 8.panta pirmo daļu. Attiecībā uz patvēruma meklētājam izsniedzamo ārzemnieka personas apliecību direktīvas 6.panta 4.punktā noteiktais tiks pārņemts, papildinot Personu apliecinošu dokumentu likuma 5.panta pirmo daļu ar 6.punktu. Izdarot grozījumus 2012.gada 21.februāra Ministru kabineta noteikumos Nr.133 “Noteikumi par valsts nodevu par personu apliecinošu dokumentu izsniegšanu” tiks nodrošināta direktīvas 6.panta 6.punktā noteiktā ievērošana.  |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts un tā sākotnējās ietekmes novērtējuma ziņojums (anotācija) pirms tā iesniegšanas Valsts sekretāru sanāksmē tika ievietots Iekšlietu ministrijas tīmekļa vietnē [www.iem.gov.lv](http://www.iem.gov.lv) sadaļā “Sabiedrības līdzdalība”, aicinot sabiedrību izteikt savu viedokli par projektu. |
| 2. | Sabiedrības līdzdalība projekta izstrādē | Saskaņā ar Ministru kabineta 2009. gada 25. augusta noteikumu Nr. 970 ”Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par projektu tā izstrādes stadijā. Lai nodrošinātu efektīvu, atklātu, ietverošu, savlaicīgu un atbildīgu sabiedrības līdzdalību, un sabiedrības pārstāvjiem nodrošinātu iespēju rakstiski sniegt viedokli par likumprojektu tā izstrādes stadijā, informācija par likumprojektu ievietota Iekšlietu ministrijas tīmekļa vietnē sadaļas ,,Sabiedrības līdzdalība” apakšsadaļā ,,Diskusiju dokumenti”. |
| 3. | Sabiedrības līdzdalības rezultāti | Komentāri par projektu līdz projekta izsludināšanas brīdim nav saņemti. |
| 4. | Cita informācija | Nav |

|  |
| --- |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pilsonības un migrācijas lietu pārvalde, Valsts robežsardze |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. Iestāžu institucionālā struktūra netiek ietekmēta, papildus cilvēkresursi nav nepieciešami. |
| 3. | Cita informācija | Nav |

Iekšlietu ministrs S. Ģirģens

L.Vijupe

liga.vijupe@pmlp.gov.lv

v\_sk. = 2264